CELEX: C2005/205/24
Language: fi
Date: 2005-08-20 00:00:00
Title: Asia C-261/05: Komárom-Esztergom Megyei Bíróságin (Komárom-Esztergomin lääninoikeus) 29.4.2005 tekemällään päätöksellä esittämä ennakkoratkaisupyyntö asiassa Lakél Kft., Pár Bau Kft. ja Rottelma Kft vastaan Komárom-Esztergom Megyei Közigazgatási Hivatal (Komárom-Esztergomin lääninhallitus)

20.8.2005   
            
            
               FI
            
            
               Euroopan unionin virallinen lehti
            
            
               C 205/13
            
         Komárom-Esztergom Megyei Bíróságin (Komárom-Esztergomin lääninoikeus) 29.4.2005 tekemällään päätöksellä esittämä ennakkoratkaisupyyntö asiassa Lakél Kft., Pár Bau Kft. ja Rottelma Kft vastaan Komárom-Esztergom Megyei Közigazgatási Hivatal (Komárom-Esztergomin lääninhallitus)
   (Asia C-261/05)
   (2005/C 205/24)
   Oikeudenkäyntikieli: unkari
   Komárom-Esztergom Megyei Bíróság (Komárom-Esztergomin lääninoikeus) on pyytänyt 29.4.2005 tekemällään päätöksellä, joka on saapunut yhteisöjen tuomioistuimeen 22.6.2005, Euroopan yhteisöjen tuomioistuimelta ennakkoratkaisua asiassa Lakél Kft., Pár Bau Kft. ja Rottelma Kft vastaan Komárom-Esztergom Megyei Közigazgatási Hivatal, seuraaviin kysymyksiin:
   
               1.
            
            
               Mitkä ovat ne kriteerit, joiden perusteella tietty verolaji katsotaan liikevaihdon perusteella kannettavaksi veroksi 17.5.1977 annetun neuvoston kuudennen direktiivin 77/388/ETY (1) mukaan?
            
         
               2.
            
            
               Onko liikevaihtoveron kaltaiseksi veroksi mahdollista katsoa verolaji, jossa veron perusta määräytyy myydystä tuotteesta tai suoritetusta palvelusta saadun hinnan mukaan sen jälkeen kun tästä hinnasta on vähennetty tuotteiden ja palvelujen hankintahinta sekä materiaalikustannukset tai osa niistä?
            
         
               3.
            
            
               Onko direktiivin 33 artiklan pätevänä tulkintana pidettävä sitä, että jäsenvaltioissa voidaan pitää voimassa ainoastaan yhdenlainen liikevaihtoveron kaltainen vero?
            
         
               4.
            
            
               Onko siinä tapauksessa, että jäsenvaltiossa on voimassa kaksi tai useampi tällainen liikevaihtoveron kaltainen vero, takautuvasti — Euroopan unioniin liittymisestä alkaen tiettyyn sitä edeltävään ajankohtaan asti — suoritettu veronkanto direktiivin 33 artiklan vastainen?
            
         
      (1)  EYVL L 145, s. 1.